
Nr. 33/20
AVIZ

asupra proiectului de Lege pentru ratificarea amendamentelor la Acordul de garanţie între Statele membre ale Uniunii Europene şi Banca Europeană de Investiţii privind împrumuturile care vor fi acordate de către Banca Europeană de Investiţii pentru proiectele de investiţii din statele din Africa, Caraibe şi Pacific, şi din ţările şi teritoriile de peste mări
Cu numărul PL-x 118 din 7 mai 2013, Biroul Permanent al Camerei Deputaţilor a trimis Comisiei pentru politică externă, spre dezbatere şi avizare, proiectul de Lege pentru ratificarea amendamentelor la Acordul de garanție între Statele membre ale Uniunii Europene și Banca Europeană de Investiții privind împrumuturile care vor fi acordate de către Banca Europeană de Investiții pentru proiectele de investiții din statele din Africa, Caraibe și Pacific, și din țările și teritoriile de peste mări.
În şedinţa din 13 mai a.c., Comisia pentru politică externă a hotărât, cu unanimitate de voturi, avizarea favorabilă a proiectului de Lege şi transmiterea acestuia plenului Camerei, în forma prezentată.

